സംസ്ഥാനത്ത് വീണ്ടും നിപ കോഴിക്കോട്ട് ചികിത്സയിലുള്ളത് 12കാരന് കോഴിക്കോട്: ജില്ലയില് വീണ്ടും നിപ വൈറസ് റിപ്പോര്ട്ട് ചെയ്തതായി സൂചന. കോഴിക്കോട്ടെ ആശുപത്രിയില് ചികിത്സയിലുള്ള 12 വയസ്സുകാരനാണ് രോഗലക്ഷണങ്ങളുള്ളത്. മസ്തിഷ്ക ജ്വരത്തെയും ഛര്ദിയെയും തുടര്ന്ന് ആശുപത്രിയില് പ്രവേശിപ്പിച്ച കുട്ടിയുടെ സാമ്ബിള് പുനെയിലേക്ക് വിദഗ്ധ പരിശോധനക്കയച്ചപ്പോഴാണ് രോഗബാധ പുറത്തുവന്നതെന്നാണ് വിവരം. എന്നാല്, ഇതുസംബന്ധിച്ച് ആരോഗ്യ വകുപ്പിന്റെയോ ജില്ല ഭരണകൂടത്തിന്റെയോ വിശദീകരണം പുറത്തുവന്നിട്ടില്ല. അതേസമയം, ആരോഗ്യ മന്ത്രി വീണ ജോര്ജ് ഞായറാഴ്ച കോഴിക്കോട്ടെത്തുമെന്നാണ് വിവരം. 2018 മേയിലാണ് സംസ്ഥാനത്ത് ആദ്യമായി നിപ റിപ്പോര്ട്ട് ചെയ്തത്. വൈറസ് ബാധയെത്തുടര്ന്ന് 17 പേരാണ് മരിച്ചത്. കോഴിക്കോട് ചങ്ങരോത്തായിരുന്നു പകര്ച്ചവ്യാധിയുടെ ഉറവിടം. പഴംതീനി വവ്വാലുകളില്നിന്നാണ് രോഗം മനുഷ്യരിലേക്ക് പടര്ന്നതെന്നാണ് പിന്നീട് കണ്ടെത്തിയത്. Also Read:നിപ വൈറസ് ബാധയുടെ ഉറവിടം പഴംതീനി വവ്വാലെന്ന് സ്ഥിരീകരണം2019 ജൂണില് കൊച്ചിയില് വീണ്ടും നിപ സ്ഥിരീകരിച്ചിരുന്നു. 23 കാരനായ വിദ്യാര്ഥിക്കാണ് അന്ന് രോഗം സ്ഥിരീകരിച്ചത്.